《蝶恋花 送沈又文随宋荔裳先生入蜀，同伯紫、蛟门、湘草、雪客、纬云、元礼及家方虎作》
清代·徐釚

天际巴流锦字缬。栈道云深，好扈严公节。一曲骊驹歌未歇。

柳绵乱落疑残雪。

拍遍阑干声正阕。带减堪怜，准傋愁肠绝。玉笛梅花吹又彻。

休听杜宇枝头月。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。